ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Μαρτίου 1995 για τροποποίηση της απόφασης 93/195/ΕΟΚ σχετικά με τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμού και πολιτιστικές εκδηλώσεις, μετά από προσωρινή εξαγωγή (95/99/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 19 σημείο ii),

Εκτιμώντας:

ότι, σύμφωνα με την απόφαση 93/195/ΕΟΚ της Επιτροπής (2), όπως τροποποιήθηκε τελευταία από την απόφαση 94/561/ΕΚ (3), η εκ νέου αποδοχή των ίππων που καταχωρούνται σε μητρώα για να συμμετάσχουν σε ιπποδρομίες, αγώνες και πολιτιστικές εκδηλώσεις μετά από προσωρινή εξαγωγή, περιορίζεται στους ίππους που διέμειναν λιγότερο από 30 ημέρες σε μία τρίτη χώρα 7 ότι, για να διευκολυνθεί η συμμετοχή των ίππων καταγωγής Κοινότητας στους Ολυμπιακούς Αγώνες της Ατλάντα (Ηνωμένες Πολιτείες της Αμερικής), το 1996, καθώς και στους προκριματικούς αγώνες, πρέπει να παραταθεί η προαναφερόμενη περίοδος για λιγότερο από 90 ημέρες 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/195/ΕΟΚ τροποποιείται ως εξής:

1. Στο άρθρο 1 προστίθεται η ακόλουθη περίπτωση:

«- που συμμετείχαν στους Ολυμπιακούς Αγώνες της Ατλάντα το 1996, καθώς και στους προκριματικούς αγώνες που προβλέπονται για τον Αύγουστο του 1995 στην Ατλάντα, και ανταποκρίνονται στις απαιτήσεις που θεσπίζονται στο υγειονομικό πιστοποιητικό το οποίο είναι σύμφωνο με το υπόδειγμα του παραρτήματος ΙΙΙ της παρούσας απόφασης.»

2) Προστίθεται το ακόλουθο παράρτημα:

«ΠΑΡΑΡΤΗΜΑ ΙΙΙ ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ για την επανείσοδο εγγεγραμμένων ίππων που συμμετείχαν στους Ολυμπιακούς Αγώνες της Ατλάντα 1996 ή στους προκριματικούς της Ατλάντα (Αύγουστος 1995) μετά από προσωρινή εξαγωγή για λιγότερες από 90 ημέρες Αριθ. πιστοποιητικού:

Τρίτη χώρα αποστολής: Ηνωμένες Πολιτείες της Αμερικής Αρμόδιο υπουργείο: USDA Ι. Ταυτότητα του ίππου α) Αριθ. ταυτότητας:

β) Επικυρωμένη από: (όνομα αρμόδιας αρχής) ΙΙ. Καταγωγή του ίππου Ο ίππος αποστέλλεται από:

(τόπος αποστολής) σε:

(τόπος προορισμού) αεροπορικώς:

(να αναφερθεί ο αριθμός της πτήσης) Όνομα και διεύθυνση του αποστολέως:

Όνομα και διεύθυνση του παραλήπτη:

ΙΙΙ. Υγειονομικά στοιχεία Ο υπογράφων πιστοποιεί ότι ο ανωτέρω ίππος ανταποκρίνεται στους όρους που προβλέπονται στο σημείο ΙΙΙ στοιχεία α), β), γ), ε), στ), ζ), η) του παραρτήματος ΙΙ της απόφασης 93/195/ΕΟΚ και ότι διέμεινε σε επισήμως εγκεκριμένες εκμεταλλεύσεις όπου διενεργείται επίσημος κτηνιατρικός έλεγχος, από τη στιγμή της εισόδου του στο έδαφος των Ηνωμένων Πολιτειών της Αμερικής στις .................... (λιγότερο από 90 ημέρες), και καθόλη τη διάρκεια της περιόδου αυτής διέμεινε σε ξεχωριστό χώρο, χωρίς να έρχεται σε επαφή με ιπποειδή τα οποία δεν βρίσκονται στην ίδια κατάσταση υγείας, παρά μόνον κατά την περίοδο των αγώνων.

IV. Το ζώο θα αποσταλεί σε μεταφορικό μέσο που έχει καθαριστεί και απολυμανθεί εκ των προτέρων με απολυμαντικό το οποίο είναι επίσημα αναγνωρισμένο στις Ηνωμένες Πολιτείες της Αμερικής.

V. Το πιστοποιητικό αυτό ισχύει για δέκα ημέρες.

Ημερομηνία: Τόπος: Σφραγίδα και υπογραφή του επίσημου κτηνιάτρου:

(όνομα, τίτλος και ειδικότερα με κεφαλαία γράμματα)»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Μαρτίου 1995.

Για την Επιτροπή Franz FISCHLER Μέλος της Επιτροπής